7 Go na le dilo dingwe tse di batlegang pele ga re ka kgona go atamela Jehofa. (Pesalema 15:1-5) Morwa ke ene yo o itseng go feta motho ope fela gore go batlega eng gore re kgone go fitlhelela dilo tse Modimo a di batlang le gore a re amogele. Jesu o ile a re: “Dilo tsotlhe ke di neilwe ke Rre, mme ga go ope yo o itseng Morwa ka botlalo fa e se Rara, le gone ga go ope yo o itseng Rara ka botlalo fa e se Morwa le ope yo Morwa a ratang go mo mo senolela.” (Mathaio 11:27) A re bone gore ke eng fa Jesu a ne a ka bua ka tlhomamo mme a sa feteletse gore, ga go ope yo o itseng Rara ka botlalo “fa e se Morwa.” ‘Batho ba ba godileng sentle . . . bokgoni jwa bone jwa go lemoga bo thapisiwa ka go dirisiwa gore bo farologanye se se siameng le se se sa siamang.’—Bahebera 5:14.